text: Friske nytårsbadere støtter et godt formål
  31 december 2016 kl. 19.32
  330 mennesker tog nytårsdag en kold badetur.
  Sidste år var de 260 - i år var hele 330 friske folk klar til at hoppe i vandet nytårsdag for at støtte et godt formål.
  Alle deltagere til Vejle Nytårsbad har betalt en halvtredser for at være med til arrangementet, som støtter Make-A-Wish Ønskefonden. En fond, der opfylder ønsker for syge børn i alderen 3-18 år i Danmark.
  I al sin enkelhed går Vejle Nytårsbad ud på at tage en vinterdukkert i fjorden, og bagefter kan man blive varmet lidt op igen med musik, kransekage og bobler.
  - Først og fremmest, så er det hyggeligt og sjovt, når vi samles nytårsaftensdag og løber i vandet, når den første nytårsraket skydes af. Men tilmed, så går al overskud til en god sag, siger en af arrangørerne, Jesper Sørensen, i en pressemeddelelse.
  